CELEX: 62022TN0113
Language: el
Date: 2022-03-03 00:00:00
Title: Υπόθεση T-113/22: Προσφυγή-αγωγή της 3ης Μαρτίου 2022 — OK κατά ΕΥΕΔ

19.4.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/42
            
         
      Προσφυγή-αγωγή της 3ης Μαρτίου 2022 — OK κατά ΕΥΕΔ
      (Υπόθεση T-113/22)
      (2022/C 165/51)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: OK (εκπρόσωπος: N. de Montigny, δικηγόρος)
      
         Καθής-εναγόμενη: Ευρωπαϊκή Υπηρεσία Εξωτερικής Δράσης
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  επί της αιτήσεως αρωγής:
                  
                              —
                           
                           
                              να ακυρώσει την απόφαση της διευθύντριας ανθρωπίνων πόρων της ΕΥΕΔ με την οποία απορρίφθηκε εν μέρει η αίτηση αρωγής του προσφεύγοντος-ενάγοντος λόγω παρενόχλησης και μεταχείρισης που ενέχει δυσμενή διάκριση, η οποία κοινοποιήθηκε την [εμπιστευτικό] (1)·
                           
                        
                              —
                           
                           
                              να ακυρώσει, εφόσον κριθεί αναγκαίο και κατά το μέτρο που συμπληρώνει την απόφαση της 15ης Ιουνίου 2021, την απόφαση του γενικού γραμματέα της ΕΥΕΔ περί απόρριψης των διοικητικών ενστάσεων [εμπιστευτικό] του προσφεύγοντος-ενάγοντος κατά της απόφασης με την οποία απορρίφθηκε εν μέρει η προαναφερθείσα αίτηση αρωγής, η οποία κοινοποιήθηκε την [εμπιστευτικό]·
                           
                        
            
                  —
               
               
                  επί του περιεχομένου, του πεδίου και της εκτέλεσης της συμφωνίας που επιτεύχθηκε την [εμπιστευτικό] στην υπόθεση [εμπιστευτικό]:
                  
                              —
                           
                           
                              να ακυρώσει τη συμφωνία φιλικού διακανονισμού της [εμπιστευτικό] λόγω ελαττωματικής δήλωσης βούλησης, αλλά επίσης και λόγω μη τήρησης των όρων της συμφωνίας αυτής·
                           
                        
                              —
                           
                           
                              να ακυρώσει, καθόσον θέτει σε εφαρμογή την εν λόγω συμφωνία, τη σιωπηρή απόφαση περί προαγωγής του προσφεύγοντος-ενάγοντος στον βαθμό AD 14 με αναδρομική ισχύ από 1ης Ιανουαρίου 2018, όπως του γνωστοποιήθηκε μέσω της διαβίβασης του εκκαθαριστικού σημειώματος αποδοχών του για τον Μάιο του 2021 και όπως επιβεβαιώθηκε επισήμως με την απόφαση του γενικού διευθυντή πόρων της ΕΥΕΔ (ΑΔΑ) την [εμπιστευτικό]·
                           
                        
                              —
                           
                           
                              να ακυρώσει την απόφαση της 30ής Νοεμβρίου 2021 του γενικού διευθυντή πόρων με την οποία η ΕΥΕΔ απέρριψε τη διοικητική ένσταση του προσφεύγοντος-ενάγοντος [εμπιστευτικό] κατά της παράλειψης έκδοσης ρητής απόφασης περί προαγωγής του στον βαθμό AD 14 την 1η Ιανουαρίου 2018 καθώς και κατά της προσκόμισης από την ΕΥΕΔ στο πλαίσιο της υπόθεσης [εμπιστευτικό] ψευδούς δηλώσεως που είχε ως σκοπό αλλά και ως συνέπεια να στρεβλώσει την εκτίμηση του Γενικού Δικαστηρίου και να στερήσει από τον προσφεύγοντα-ενάγοντα τη δυνατότητα να επικαλεστεί την αρχή της ίσης μεταχείρισης·
                           
                        
            
                  —
               
               
                  να υποχρεώσει την καθής-εναγόμενη να καταβάλει στον προσφεύγοντα-ενάγοντα αποζημίωση ύψους 52 400 ευρώ προς αποκατάσταση της υλικής ζημίας του, καθώς και ποσό συμβολικώς οριζόμενο σε 1 ευρώ ως χρηματική ικανοποίηση λόγω ηθικής βλάβης·
               
            
                  —
               
               
                  να καταδικάσει την καθής-εναγόμενη στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής του κατά της απόφασης με την οποία απορρίφθηκε η αίτηση αρωγής, ο προσφεύγων προβάλλει πέντε λόγους.
      
                  1.
               
               
                  Με τον πρώτο λόγο προβάλλεται υπηρεσιακό πταίσμα, παράβαση του καθήκοντος μέριμνας έναντι του υπαλλήλου που υπήρξε θύμα παρενόχλησης, παραβίαση του Χάρτη Θεμελιωδών Δικαιωμάτων της Ευρωπαϊκής Ένωσης (στο εξής: Χάρτης) και παράβαση του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης.
               
            
                  2.
               
               
                  Με τον δεύτερο λόγο προβάλλεται πρόδηλη πλάνη εκτίμησης ως προς το υποστατό των πραγματικών περιστατικών παρενόχλησης που υπέστη ο προσφεύγων-ενάγων.
               
            
                  3.
               
               
                  Με τον τρίτο λόγο προβάλλεται κατάχρηση εξουσίας και παραβίαση του άρθρου 47 του Χάρτη.
               
            
                  4.
               
               
                  Με τον τέταρτο λόγο προβάλλεται κατάχρηση εξουσίας και παραβίαση του άρθρου 227 ΣΛΕΕ και του άρθρου 44 του Χάρτη.
               
            
                  5.
               
               
                  Με τον πέμπτο λόγο προβάλλεται μη συμμόρφωση της εξέτασης της αιτήσεως αρωγής προς την απόφαση [εμπιστευτικό].
               
            Προς στήριξη της προσφυγής του κατά της σιωπηρής απόφασης περί προαγωγής και κατά της συμφωνίας φιλικού διακανονισμού που επιτεύχθηκε στο πλαίσιο της υπόθεσης [εμπιστευτικό], ο προσφεύγων-ενάγων προβάλλει δύο λόγους.
      
                  1.
               
               
                  Με τον πρώτο λόγο προβάλλεται δόλος και ακυρότητα της συμφωνίας που επιτεύχθηκε στο πλαίσιο της υπόθεσης [εμπιστευτικό].
               
            
                  2.
               
               
                  Με τον δεύτερο λόγο προβάλλεται μη τήρηση της συμφωνίας και καταχρηστική επίκληση της ισχύος του δεδικασμένου από την ΕΥΕΔ.
               
            
         (1)  Εμπιστευτικά στοιχεία που δεν αποκαλύπτονται.